alexandrainst/scandi-wiki huggingface dataset:
Gunnar Barbarotti

Gunnar Barbarotti er hovedpersonen i en serie på fem romaner av Håkan Nesser. Barbarotti er en kriminalbetjent i Kymlinge.

Romaner, filmer og lydbøker
Romanene utspiller seg i den fiktive byen Kymlinge, som er lagt til et ubestemt sted mellom Göteborg. Byen har ca 70.000 innbyggere har likheter fra Nessers egen hjemby Kumla, og også nærliggende Örebro. Noe kart over Kymlinge finnes ikke, men plass- og gatenavn har allikevel en kontinuitet mellom bøkene. De andre stedene som er nevnt i bøkene er virkelige, med ett særskilt unntak, byen Maardam hvor det meste av handlingene i Van Veeteren-serien utspiller seg.

Andre viktige personer fra historiene om Barbarotti er kjæresten Marianne Grimberg, kollegaene Eva Backman og Sorgsen, samt førstebetjent Asunander.

De fleste romanene er lest inn på lydbok i norsk utgave.

Bøkene  
Människa utan hund (2006) - norsk utgave: Menneske uten hund (2006)
En helt annan historia (2007) - norsk utgave: En helt annen historie (2007)
Berättelse om herr Roos (2008) - norsk utgave: Beretningen om herr Roos (2009)
De ensamma (2010) - norsk utgave: De ensomme (2011)
Styckerskan från Lilla Burma (2012) - norsk utgave: De sørgende (2013)
De vänsterhäntas förening (2018) - norsk utgave: De venstrehendtes forening (2019)
Den sorgsne busschauffören från Alster (2020) - norsk utgave: Den sørgmodige bussjåføren fra Alster  (2020)

Personer i kriminallitteraturen
Fiktive politifolk
Halloumi

Halloumi (gresk: χαλούμι, tyrkisk: hellim, arabisk: حلوم - ḥallūm) er en ost som tradisjonelt tilregnes Kypros. Den ble tradisjonelt produsert av fåremelk. I dag lages den også av geite- eller kumelk. Den spesielle, litt gummiaktige karakteren får den ved at den etter første runde av ostmasseproduksjonen så blir oppvarmet i myse, med det resultat at protein utskilles. Osten saltes og spises fersk, eller konserveres med saltet myse eller saltlake. 

Det markedsføres to sorter halloumi: Den tradisjonelle og den ferske. Den tradisjonelle er den med de lange historiske røtter, mens den ferske ble kommersialisert fra 1950-årene.

Historie 
Selv om osten regnes som en kypriotisk spesialitet og på den øya kan føres tilbake til før-nytestamentlig tid, stammer den antagelig fra oldtidens Egypt, alternativt fra det tidlige arabiske kjøkken. Selve ordet halumi stammer fra det koptiske ord for ost, halum. Når den vanligvis knyttes til Kypros, skyldes det at den ble popularisert innen Det bysantinske rike nettopp som en kypriotisk spesialitet.

Den er også produsert og godt kjent i land som  Hellas, Tyrkia, Libanon, Egypt og Libya. I osmanske kilder blir halloumi nevnt for første gang i skrift på 1500-tallet. Britene tok med seg oppskriften fra Kypros til det sauerike Australia, der den også er blitt produsert i stor skala.

Referanser

Eksterne lenker 
 

Oster
Kypros
Levantinsk mat
Gresk mat
Manueli Tulo

Manueli Tulo (født 25. mars 1990) er en fijiansk vektløfter som konkurrerer i -56 kg. Han representerte landet sitt under Sommer-OL 2012 i London, der han kom på 13.-plass.

Referanser

Eksterne lenker 
 

Fijianske vektløftere
Deltakere for Fiji under Sommer-OL 2016
Vektløftere under Sommer-OL 2016
Deltakere for Fiji under Sommer-OL 2012
Vektløftere under Sommer-OL 2012
Fødsler i 1990
Teie idrettspark

Teie idrettspark er en idrettspark i utkanten av Teieskogen på Nøtterøy i Færder kommune. Den såkalte Hovedbanen benyttes som hjemmebane av fotballaget til Teie Idrettsforening, og har dekke av naturgress. Like ved Hovedbanen ligger Teie IFs klubbhus. I idrettsparken er det også to 11-er-fotballbaner og én 7-er-bane med kunstgress. Nøtterøyhallen ligger i gåavstand fra idrettsparken.

Idrettsparkens historie går tilbake til 1940, da det ble gjort et formannskapsvedtak om å overføre 26 mål av Teieskogen til Teie IF. Den ble åpna i 1949.

Referanser

Byggverk i Færder
Sport i Færder
Idrettsanlegg i Vestfold og Telemark
Nøtterøy
Etableringer i 1949
Charles Ssekyaaya

Charles Ssekyaaya (født 11. april 1994) er en ugandisk vektløfter som konkurrerer i -62 kg. Han representerte landet sitt under Sommer-OL 2012 i London, der han kom på 13.-plass.

Referanser

Eksterne lenker 
 

Ugandiske vektløftere
Deltakere under Sommer-OL for ungdom 2010
Deltakere for Uganda under Sommer-OL 2012
Vektløftere under Sommer-OL 2012
Fødsler i 1994
Hurşit Atak

Hurşit Atak (født 24. mai 1991) er en tyrkisk vektløfter som konkurrerer i -62 kg. Han representerte landet sitt under Sommer-OL 2012 i London, der han kom på 5.-plass.

Referanser

Eksterne lenker 
 

Tyrkiske vektløftere
Deltakere for Tyrkia under Sommer-OL 2012
Vektløftere under Sommer-OL 2012
Fødsler i 1991
Paweł Cibicki

Paweł Cibicki (polsk uttale: [ˈpavɛw tɕiˈbitski]; født 9. januar 1994) er en svensk-polsk fotballspiller som spilte for Pogoń Szczecin før han ble utestengt av FIFA for kampfiksing.

Karriere som klubbspiller 
Cibicki signerte A-lagskontrakt med Malmö FF 23. november 2012. Han spilte første kamp i Allsvenskan mot Gefle IF 7. juli 2013. Sammenlagt spilte Cibicki sju kamper for klubben i løpet av 2013-sesongen. Cibicki signerte juli 2014 en kontrakt for ytterligere tre og et halvt år for Malmö FF. Cibicki hadde tidligere samme sommer kommet til muntlig enighet om en overgang til den nederlandske Eredivisie-klubben FC Groningen, men han bestemte seg for å bli værende i Malmö FF dagen før kontrakten skulle signeres. Cibicki fikk et gjennombrudd som spiller 2014-sesongen, hvor han spilte 21 seriekamper og scoret tre mål. Cibickis første seriemål kom mot Halmstads BK på hjemmebane 12. mai 2014, i et oppgjør Malmö FF vant 3–1. Cibicki spilte også tre kamper i gruppespillet av 2014/2015-utgaven av UEFA Champions League.

Landslagskarriere 
Cibicki, som er født i Sverige, og har polske foreldre, har dobbelt statsborgerskap. Cibicki ble i mars 2013 tatt ut til Polens U19-lag, som skulle spille to vennskapskamper mot Georgia. Cibicki spilte i 24 minutter, etter å ha kommet inn som innbytter i 3–1-kampen, som var den første av de to møtene med Georgias U19-lag.

Utestenging 
Pawel Cibicki er blitt utestengt fra fotball for en periode på fire år både fra det svenske fotballforbundet og det internasjonale fotballforbundet FIFA for å ha tatt imot bestikkelser og for kampfiksing etter at det ble kjent at han tok imot 300 000 svenske kroner for å pådra seg et gult kort.

Spillerstatistikk 
Oppdatert 25. juli 2015

Meritter

På klubbnivå

Malmö FF 
 Allsvenskan: 2013, 2014
 Svenska Supercupen: 2013, 2014

Referanser

Eksterne lenker 
 
 «Pawel Cibicki», profil på Malmö FFs hjemmeside 
 «Pawel Cibicki», profil på SvFFs hjemmeside 

Polske fotballspillere
Fotballspillere for Malmö FF
Fødsler i 1994
Dykdalb

Dykdalb (også duc d'albe, dikkedalb, pæleknippe og mange andre varianter) er en fortøyningsinnretning.

Den består av 3–15 pæler som er rammet på skrå ned i havbunnen. Pælene er tradisjonelt trestokker, men i moderne dykdalber blir også stål brukt. Over vannspeilet er pælene forbundet med stålbånd, trekiler eller kjetting. Dykdalber brukes i havner og elvemunninger. De plasseres ofte i forlengelsen av en kaifront for å gjøre det mulig å fortøye skip som er lengre enn kaia. Dykdalber kan også brukes for å markere seilingsleder. Av og til blir fyrlykter og sjømerker plassert på en dykdalb.

Nederlandske sjømenn skal ha bragt dykdalben til Norge. Man kan fortsatt finne slike flere steder langs kysten, bl.a. står det en dykdalbe på Kokkenes i Lillesand havn. Det er også en hel rekke med dem i Glomma fra Fredrikstad og opp mot Sarpsborg.

Etymologi
Betegnelsen «dykdalb» kommer som lånord gjennom tysk Duckdalbe, fra nederlandsk dukdalf, som igjen består av duk- og dalf; første ledd kommer av middelnederlandsk duken, «dukke, dykke», og andreledd kommer av dallen, «påle». Betegnelsen duc d'albe kommer tilsynelatende av fransk duc d'albe, «hertug av Alba»; hertugen som refereres til er Fernando Alvarez de Toledo (1502–1582), som slo ned et nederlandsk protestantisk opprør i 1567.

Referanser 
 Johansen, John Gustav (2003): "Ein dykdalbe, kva er det?" - Det var en gang, nr. 8

Galleri

Referanser

Eksterne lenker 
 

Havner
Simon Kildal

Se også Simon Nicolai Kildal

Simon Kildal (født 25. januar 1761 på Trondenes prestegård, død 19. juli 1822 på Sørsand) var en norsk prest.

Kildal var sønn av presten i Trondenes, Simon Kildal (1701–1761), og Mette Marie Lassen (død 1771). Faren døde samme dag sønnen ble født, og gutten vokste etter morens død i 1771 opp hos onkelen Peder Leth, sogneprest i Kvæfjord. I 1774 ble han elev ved Trondhjems katedralskole og ble student ved Københavns Universitet i 1778. Etter teologisk embetseksamen ble han misjonær blant samene i Varanger. Fra 1788 var han sogneprest i Måsøy, og fra 1791 i Steigen. Fra 1809 var han sogneprest i Trondenes og fra 1817 dessuten prost i Senja prosti.

Simon Kildal gjorde mye for å forbedre skolevesenet der hvor han var prest. Han utga også skolebøker og en ABC. Sønnen, Simon Nicolai Kildal, som også var prest, var kapellan hos faren og ble hans etterfølger som sogneprest i Trondenes. Han ledet dessuten Trondenes seminar, som ble opprettet i 1826.

Litteratur 
 «Kildal, Simon», i Norsk Forfatter-Lexikon 1814–1880
 Einar Molland: Norges kirkehistorie i det 19. århundre. Oslo: Gyldendal, 1979, s. 39–40.

Norske lutherske prester
Norske pedagoger
Kylie Bunbury

Kylie Bunbury (født 30. januar 1989 i Hamilton i Ontario) er en canadisk-amerikansk skuespiller.

Karriere 
Bunburys første skuespillerjobb var en gjesterolle i såpeserien I gode og onde dager i 2010. Hun er nå best kjent for å spille i TV-serien Twisted, hvor hun portretterer Lacey Porter, en av hovedrollene. Serien begynte sommeren 2013. Hun har også spilt i filmer som Prom (2011) og The Sitter (2011).

Filmografi 
 I gode og onde dager (2010) - Kathleen (1 episode)
 Prom (2011) - Jordan Lundley
 The Sitter (2011) - Roxanne
 Twisted (2013-d.d.) - Lacey Porter (hovedrolle)

Referanser

Eksterne lenker 
 

Canadiske skuespillere
Skuespillere fra USA
Personer fra Hamilton i Ontario
Fet kirke (Luster)

Fet kirke (Fet kyrkje) står på Indre Hafslo i Luster kommune i Sogn og Fjordane og er en langkirke i tre fra 1894. Byggmester for kirken var John Alver.

Dette er den tredje kjente kirken i bygda. Den første var en stavkirke som trolig ble oppført som huskapell på 1200-tallet. Den stod til omkring 1650, da den ble erstattet med en tømret kirke, som i sin tur ble revet da dagens kirke ble bygget. Den ligger ganske nær Joranger kirke.

Altertavlen — en katekismetavle i renessansestil — antas å være laget i 1631 og malt i 1652. Prekestol og døpefont antas å være på alder med kirken. Kirken har to klokker fra 1200-tallet, én i tårnet og én i våpenhuset. Orgelet har 13 stemmer og ble bygget av Gunnar Fabricius Husted i 1992.

Kilder 
 Margrethe Henden Aaraas og Sigurd Vengen: Fet kyrkje hos Fylkesarkivet i Sogn og Fjordane
 Fet kyrkje i NRKs fylkesleksikon for Sogn og Fjordane (på Allkunne.no)

Eksterne lenker
 Norges kirker
 
 
 Den norske kyrkja i Luster
 Orgelbyggeriets nettsted

Kirker i Luster
Kulturminner i Luster
Norske kirker fra 1894
Kirker i Sogn prosti
Langkirker i Bjørgvin bispedømme
Vencelas Dabaya

Vencelas Dabaya (født 28. april 1981) er en fransk vektløfter som konkurrerer i -69 kg. Han representerte landet sitt under Sommer-OL 2012 i London, der han kom på 19.-plass. Han har tidligere representert Kamerun under OL, men representerte Frankrike igjen under Sommer-OL 2008 der han tok sølv.

Referanser

Eksterne lenker 
 

Franske vektløftere
Deltakere for Frankrike under Sommer-OL 2012
Vektløftere under Sommer-OL 2012
Deltakere for Frankrike under Sommer-OL 2008
Vektløftere under Sommer-OL 2008
Medaljevinnere under Sommer-OL 2008
Deltakere for Kamerun under Sommer-OL 2004
Vektløftere under Sommer-OL 2004
Fødsler i 1981
Midtøstlandsmål

Midtøstlandsmål eller midtøstlandsk er ei lita gruppe med talemål som tilhører flatbygdmåla innenfor østlandsk. Begrepet samler  blant annet målførene på Romerike, Ringerike og Modum.

Geografisk ligger midtøstlandsk sør for opplandsmålet, nord for vikværsk (som regnes som den nærmeste dialekten til midtøstlandsk), og øst for midlandsmålet.

Midtøstlandske talemål 
 Moingmål
 Eiker-dialekt
 Ringeriksmål
 Ådalsmål
 Romeriksmål

Referanser 

Norske dialekter
Bernardin Matam

Bernardin Kingue Matam (født 20. mai 1990) er en fransk vektløfter som konkurrerer i -69 kg. Han representerte landet sitt under Sommer-OL 2012 i London, der han kom på 19.-plass. 

Under Sommer-OL 2020 i Tokyo som ble arrangert i 2021, endte han opp uten gyldig resultat.

Referanser

Eksterne lenker 
 

Franske vektløftere
Deltakere for Frankrike under Sommer-OL 2012
Vektløftere under Sommer-OL 2012
Deltakere for Frankrike under Sommer-OL 2016
Vektløftere under Sommer-OL 2016
Deltakere for Frankrike under Sommer-OL 2020
Vektløftere under Sommer-OL 2020
Fødsler i 1990
Arakel Mirzojan

Arakel Mirzojan (armensk: Առաքել Միրզոյան; født 21. oktober 1989) er en armensk vektløfter som konkurrerer i -69 kg. Han representerte landet sitt under Sommer-OL 2012 i London, der han kom på 19.-plass.

Referanser

Eksterne lenker 
 

Armenske vektløftere
Deltakere for Armenia under Sommer-OL 2012
Vektløftere under Sommer-OL 2012
Deltakere for Armenia under Sommer-OL 2016
Vektløftere under Sommer-OL 2016
Fødsler i 1989
Personer fra provinsen Armavir
Briken Calja

Briken Calja (født 19. februar 1990) er en albansk vektløfter som konkurrerer i -69 kg. Han representerte landet sitt under Sommer-OL 2012 i London, der han kom på 9.-plass. 

Under Sommer-OL 2020 i Tokyo som ble arrangert i 2021, ble han nummer 4.

Referanser

Eksterne lenker 
 

Albanske vektløftere
Deltakere for Albania under Sommer-OL 2012
Vektløftere under Sommer-OL 2012
Deltakere for Albania under Sommer-OL 2016
Vektløftere under Sommer-OL 2016
Deltakere for Albania under Sommer-OL 2020
Vektløftere under Sommer-OL 2020
Fødsler i 1990
Felix Ekpo

Felix Ekpo (født 10. mai 1981) er en nigeriansk vektløfter som konkurrerer i -77 kg. Han representerte landet sitt under Sommer-OL 2012 i London, der han kom på 8.-plass.

Referanser

Eksterne lenker 
 

Nigerianske vektløftere
Deltakere for Nigeria under Sommer-OL 2012
Vektløftere under Sommer-OL 2012
Deltakere for Nigeria under Sommer-OL 2008
Vektløftere under Sommer-OL 2008
Fødsler i 1981
Oud bruin

Oud Bruin («gammel brun»), også kjent som Flanders Brown, er en øltype som stammer fra Flandern i Belgia. Navnet refererer til den lange modningsprosessen; ølet modner i opp til ett år. Det gjennomgår en andre gjæringsprosess som tar opp til en måned, og blir så modnet på flaske i flere måneder. Den lange prosessen gjør at restgjær og bakterier danner en sur smak som er karakteristisk for denne øltypen. Selv om noen typer Oud Bruin blir lagret på eik, er ikke dette vanlig, og dette gjør at disse ølene skiller seg i smak fra flamsk rødt øl som er surere.

Ølet er svært varierte, men har en alkoholprosent på mellom 4 og 8 og har middels kropp, er rødbrun og har en mild maltsmak uten humlebitterhet. Aromaen er kompleks med lukter av bær, plommer, rosiner og kirsebær. Smaken er søt, med innslag av karamell og frukt og har et syrlig hint på grunn av bakterier og modningsprosessen. I en god øl er ofte dette balansert mot malt med smak av toffee, noe som gir et sur-søtt uttrykk. Kommersielle utgaver mikser gjerne modent øl med yngre, søtere øl for å styre syrligheten og danne en mer kompleks smak.

Referanser

Eksterne lenker
 Flanders Brown / Oud Bruin - Beer Connoisseur

Øltyper
Belgisk øl
Lian Yu

Lian Yu (kinesisk: ; pinyin: Lián Yú; Wade-Giles: Lien Yü; født i 1886 i Wuxi i provinsen Jiangsu i Kina) var en diplomat, politiker, dommer og advokat i Republikken Kinas tid. Ham var en sentral politiker i den Japan-vennlige Republikken Kinas reformerte regjering.

Biografi 
Lian Yu studerte i Japan der han tok bakkalaureat i jus ved Det keiserlige universitet i Kyoto. Etter at han vendte tilbake til Kina fikk han ansettelse i utenriksministeriet under Beiyangregjeringen. I januar 1913 ble han justitiarius for høyesterett for provinsen Zhejiang, men fratrådte i november. Den følgende mars måned fikk han den tilsvarende stilling i Zhili, og forble i det vervet til september 1920. Senere etablerrte han seg som advokat i Tianjin.

I april 1938 ble Lian Yu utnevnt til vise utenriksminister for Republikken Kinas reformerte regjering, men trakk seg i juni. Den følgende februar ble utenriksministeren, Chen Lu () myrdet av hemmelige agenter for Kuomintang, og deretter fungerte Lian i fire måneder som utenriksminister I august ble han fungerende forretningsminister.

I mars 1940, etter at Wang Jingweis regjering ble etablert, ble han medlem av Det lovgivende yuan. Mot aslutten av året ble han regimets første ambassadør til Manchukuo. I februar 1943 ble han avløst og virket så ved utenriksministeriet. I mai 1945 ble han regimets siste ambassadør til Japan.

Hans videre levnet etter krigsslutt i 1945 er ukjent.

Referanser

Litteratur 
 
 

Kinesiske jurister
Kinesiske dommere
Kinesiske politikere
Kinesiske ambassadører
Ambassadører til Japan
Ambassadører til Mandsjukuo
Personer fra Wuxi
Dødsår ukjent
Folgefonnhalvøya

Folgefonnhalvøya er ei halvøy i Hardanger og Sunnhordland i Vestland som har navn etter isbreen Folgefonna. Den avgrenses av Hardangerfjorden i nord og vest, Åkrafjorden i syd og Sørfjorden i øst. Forbindelsen til fastlandet går over det 30 km brede eidet mellom Odda, opp Oddadalen til Skåre og ned Sørdalen til Åkrafjorden.

Folgefonnhalvøya er delt mellom Ullensvang kommune i nord, øst, og nordvest, Etne i sør og Kvinnherad. Ingen av dem ligger i sin helhet på Folgefonnhalvøya.

Halvøya er preget av høye fjell og dype daler, og har sitt høyeste punkt, 1644 moh. på Folgefonna nordre del. Høyeste punkt på fast grunn er Torsnuten på 1572 moh. I sørvest skjærer Matrefjorden inn i halvøyen og fra vest går Maurangsfjorden dypt inn den, slik at det bare er 12 km til Sørfjorden på østsiden. Her går Folgefonntunnelen under Folgefonna og forbinder Odda med Kvinnherad. Gjennom den nordvestlige delen forbinder Jondalstunnelen Kvinnherad og Jondal.

Eksterne lenker 
 Folgefonna. Frå fjord til fonn (PDF), Miljødirektoratet
 «Folgefonnhalvøya er som skapt for tunnelar», Hardanger Folkeblad udatert
 «Kart over Folgefonnhalvøya», Rosendalsstiftinga

Halvøyer i Vestland
Harrongs Komikk

Harrongs Komikk var et norsk tegneseriehefte skrevet og tegnet av Odd Harrong, en pioner innenfor norske humorserier. Bladet var i A4-format og var sannsynligvis det første regelmessige serieheftet som var fullstendig norskprodusert. Det kom ut annenhver måned i en periode fra 1952 til 1953, med 4 numre i 1952 og 2 i 1953, før det ble avløst av Harrongs påfølgende seriehefte Harrongs Cowboy Komikk, som gikk i sjekkhefteformat fra 1953 til 1956. Harrongs Komikk-heftet kunne skilte med et rikt galleri av fargerike figurer og tegneserier, deriblant Knokkelmannen, Blid Berg, Jumbo, Samegutten Anti, Pelle Marius og ikke minst Kjakan. Figuren Blid Berg hadde oppstått så tidlig som i 1938, da Harrong begynte å tegne serien Bokholder Blidberg for Oslo Illustrerte.

Norske tegneserier
Introduksjoner i 1952
1952 i Norge
Daley Blind

Daley Blind (født 9. mars 1990) er en nederlandsk fotballspiller som spiller for den nederlandske klubben Ajax Amsterdam.

På deadline day 2014, signerte han for Manchester United

Blind er sønn av den tidligere nederlandske fotballspilleren og treneren Danny Blind.

Etter fire sesonger i den engelske klubben Manchester United returnerte han til gamleklubben Ajax 17. juli 2018.

Landslaget 
Han debuterte for det nederlandske landslaget den 13. februar 2013 i en treningskamp mot Italia, en kamp som endte 1-1. Han ble tatt ut i den nederlandske VM-troppen til fotball-VM 2014 i Brasil.

Han ble tatt ut i s EM-tropp til EM i fotball 2021.

Han ble tatt ut i s tropp til VM i fotball 2022 i Qatar.

Meritter 
Ajax
 Eredivisie (5): 2010-11, 2011-12, 2012-13, 2013-14, 2018-19
 KNVB Cup (1): 2018-2019
 Johan Cruijff Shield (2): 2013, 2019

Manchester United
 FA-cupen: (1) 2016
 Ligacupen: (1) 2017
 Europaligaen: (1) 2016/17
 FA Community Shield: (1) 2016

Individuelt
 AFC Ajax Talent of the Future: 2007–08
 AFC Ajax Player of the Year: 2012–13
 Dutch Footballer of the Year: 2014

Referanser

Eksterne lenker 
 
 Official Ajax profile – Blind
 Ajax Inside Profile
 Portrait
 Netherlands U17 stats på OnsOranje
 Netherlands U19 stats på OnsOranje
 Netherlands U21 stats på OnsOranje

Nederlandske fotballspillere
Spillere i Fotball-VM 2014
Spillere i Fotball-VM 2022
Spillere i Fotball-EM 2021
Fotballspillere for AFC Ajax
Fotballspillere for FC Groningen
Fotballspillere for Manchester United FC
Personer fra Amsterdam
Fødsler i 1990
Janet Ahlberg

Janet Ahlberg (født Janet Hall 21. oktober 1944 i Yorkshire, død 13. november 1994) var en britisk barnebokillustratør. Hun samarbeidet med ektemannen Allan Ahlberg; han skrev teksten, og hun illustrerte. Hun mottok to ganger Kate Greenaway-medaljen: for Each Peach Pear Plum i  og for The Jolly Christmas Postman i 

Hun vokste opp i Leicester, og tok lærerutdanning i Sunderland. Her møtte hun Allan Ahlberg, og de giftet seg i 1969. Mens han arbeidet som lærer, arbeidet hun som designer og illustratør. De fikk datteren Jessica i 1980. Janet døde av kreft, bare 50 år gammel. 

Janet utfordret ektemannen til å skrive tekster for henne, og deres første bøker var de fem bøkene om Brick Street Boys (1975). Paret laget bøker for flere aldersgrupper, fra pekebøker til fortellinger for eldre barn. Den prisvinnende Each Peach Pear Plum (1978) er en letebok, med Mother Goose og andre kjente barneversfigurer gjemt i illustasjonene. Deres største suksess var The Jolly Postman, som er trykket i mer enn 6 millioner eksemplarer (pr 2006). Billedboka viser en postmann på sin rute, mens han leverer brev til kjente personer fra andre eventyr. Brevene ligger i konvolutter; de kan tas ut og leses. Boka hadde to oppfølgere: The Jolly Christmas Postman (1991) og The Jolly Pocket Postman (1995). 

Etter hennes død redigerte ektemannen minneboka Janet's Last Book med et utvalg tekster til hennes arbeider. Boka ble først utgitt som privattrykk i 1996 og kom i offentlig distribusjon i 1997.

Referanser 

en:Janet Ahlberg

Engelske barnebokforfattere
Britiske illustratører
Personer fra Leicester
Fødsler i 1944
Dødsfall i 1994
Saronnellik

Saronnellik (Dianthus armeria) er en ett- til toårig urt i nellikfamilien.

Den er lav og håret med stive grener. Bladene er mørkegrønne. Blomstene er rødrosa, 8–15 mm og sitter i små kvaster. Kronbladene er tannete og kvastene er omgitt av lange høyblad. Arten vokser på tørre enger, bakker og vegkanter. Jorda kan være sandholdig, steinrik eller kalkholdig.

Saronnellik er utbredt over et stort område i Europa fra Storbritannia, Frankrike og Portugal østover til Ukraina og Kaukasus, men mangler både sør og nord i verdensdelen. I Norden er den funnet i Norge, Danmark, Sverige og Finland, men er sjelden i alle fire landene. Det første funnet av viltvoksende saronnellik i Norge ble gjort i Rennesøy i Rogaland i 1991. Det ble ikke gjenfunnet her ved søk i 2010. Forvillet saronnellik er funnet i Sarpsborg, Asker, Kristiansand og flere steder i søndre Rogaland.

Referanser

Litteratur

Eksterne lenker 
 

 Den virtuella floran: Knippnejlika

Nellikfamilien
Karplanter på norsk rødliste
Norges flora
Danmarks flora